Προβλήματα στη σεξουαλική λειτουργία και συναισθηματικές διαταραχές μετά τον τοκετό
Creators: name: Αραμπατζή, Χριστιάνα Κωνσταντίνου
Publisher: name: Aristotle University of Thessaloniki
Year: 2024
Subjects: Σεξουαλική υγεία
Λοχεία
Επιλόχειος Κατάθλιψη
Μετατραυματικό Στρες
Sexual health
Puerperium
Postpartum depression
Post-traumatic stress

description: Μετά τον τοκετό η σεξουαλική δραστηριότητα και η σεξουαλική επιθυμία μειώνονται σημαντικά. Τα τελευταία χρόνια, η σεξουαλική υγεία μετά τον τοκετό είναι μια κοινή ανησυχία που συχνά δεν συζητείται κατά την προγεννητική φροντίδα μετά τον τοκετό και έχει λάβει ελάχιστη προσοχή είτε από κλινικούς ιατρούς είτε από ερευνητές. Σκοπός της μελέτης ήταν η διερεύνηση των προβλημάτων στη σεξουαλική λειτουργία και των συναισθηματικών διαταραχών που παρατηρούνται μετά τον τοκετό. Συνολικά 336 λεχωίδες συμμετείχαν στην έρευνα, οι οποίες κλήθηκαν να συμπληρώσουν 3 ερωτηματολόγια: την κλίμακα λοχειακής κατάθλιψης του Εδιμβούργου (EPDS), την κλίμακα μετατραυματικού στρες (PCL-5) και τον δείκτη γυναίκειας σεξουαλικής λειτουργίας (FSFI). Τα αποτελέσματα έδειξαν ότι το 33% των λεχωίδων σημείωσαν σκορ στην κλίμακα EPDS άνω των 14 βαθμών, που θεωρείτο οριακή τιμή για την πρόγνωση της επιλόχειου κατάθλιψης. Επιπρόσθετα, οι λεχωίδες σημείωσαν κατά μέσο όρο 20.8 βαθμούς στον δείκτη FSFI και έτσι το επίπεδο σεξουαλικής τους λειτουργικότητας χαρακτηρίστηκε μέτριο. Ενώ, σύμφωνα με την συνολική βαθμολογία της κλίμακας PCL-5, παρατηρήθηκε ότι το 17.6% των λεχωίδων εμφανίζουν μετατραυματικό στρες μετά τον τοκετό και ικανοποιούν και τα 4 κριτήρια αυτής της κλίμακας. Παράγοντες όπως η μεγάλη ηλικία, η μη υποστήριξη από τον σύντροφο και η αρνητική εικόνα σώματος φαίνεται να επηρέασαν τις βαθμολογίες και στις 3 κλίμακες. Τέλος, παρατηρήθηκε ότι τα μειωμένα επίπεδα σεξουαλικής λειτουργικότητας των λεχωίδων, σχετίζονται με την εμφάνιση επιλόχειου κατάθλιψης και την ύπαρξη μετατραυματικού στρες μετά τον τοκετό. Συμπερασματικά, οι λεχωίδες έρχονται αντιμέτωπες με πολλές προκλήσεις κατά την περίοδο της λοχείας, ιδιαίτερα ψυχολογικής/συναισθηματικής φύσεως οι οποίες μπορεί να έχουν αρνητικό αντίκτυπο στην σεξουαλική υγεία και λειτουργικότητα.
description: After childbirth, sexual activity and sexual desire decrease significantly. In recent years, postpartum sexual health has been a common concern that is often not discussed in antenatal postpartum care and has received little attention from either clinicians or researchers. The purpose of the study was to investigate the problems in sexual function and the emotional disturbances observed after childbirth. A total of 336 women participated in the study, who were asked to complete three questionnaires: the Edinburgh Epidemic Depression Scale (EPDS), the Post-traumatic Stress Scale (PCL-5), and the Female Sexual Functioning Index (FSFI). The results showed that 33% of the mothers scored on the EPDS scale above 14 points, which was considered a threshold value for the prognosis of postpartum depression. In addition, women scored an average of 20.8 points on the FSFI index, and thus, their level of sexual functioning was characterized as moderate. According to the total score of the PCL-5 scale, it was observed that 17.6% of the mothers show post-traumatic stress after childbirth and satisfy all four criteria of this scale. Factors such as older age, lack of partner support, and negative body image appeared to influence scores on all three scales. Finally, it was observed that the reduced levels of sexual functionality of the women are related to the occurrence of postpartum depression and the existence of post-traumatic stress after childbirth. In conclusion, our research underscores the need for further investigation into the challenges women face during the puerperium period, mainly psychological/emotional, which may hurt sexual health and functioning.